ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ 
ՀՈԻԼԻՍԻ 19-Ի N 893-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

[bookmark: _Hlk190419613][bookmark: _Hlk232599234][bookmark: _Hlk190420458]     1. Անհրաժեշտությունը: «Հայաստանի Հանրապետության կառավարության 2018 թվականի հուլիսի 19-ի N 893-Լ որոշման մեջ փոփոխություն կատարելու մասին» Կառավարության որոշման նախագծի (այսուհետ` Նախագիծ) ընդունումը պայմանավորված է Հայաստանի Հանրապետությունում ագրոպարենային ոլորտի սարքավորումների լիզինգի աջակցության ծրագրի (այսուհետ` Ծրագիր) շահառուների շրջանակը ընդլայնելու և թողարկվող արտադրանքի պահման հնարավորությունները բարելավելու հարցում աջակցություն ցուցաբերելու անհրաժեշտությամբ։ 
[bookmark: _Hlk165996544]2․ Ընթացիկ իրավիճակը և խնդիրները։ Ծրագրի շրջանակներում շահառուները կարող են ձեռք բերել գինեգործության ոլորտում օգտագործվող կաղնեփայտե տարաներ (նկատի են ունեցվել կաղնեփայտե տակառները) ։ «Խաղողի հումքով ոգելից խմիչքների մասին» օրենքով գինեգործական արտադրանք են համարվում խաղողի քաղցուն, խաղողի խտածո քաղցուն, խաղողի գինենյութը, խաղողի գինին, բուրավետացված գինին, խաղողի բուրավետացված գինին, հայկական կոնյակը, հայկական կոնյակի գինենյութը, հայկական կոնյակի սպիրտահումքը, հայկական կոնյակի սպիրտաջուրը, հայկական կոնյակի սպիրտը, հայկական կոնյակի բուրավետ ջուրը, բրենդին, խաղողի բրենդիի սպիրտը, խաղողի բրենդիի սպիրտահումքը, խաղողի բրենդիի սպիրտաջուրը, խաղողի օղու թորվածքը, խաղողի օղու թորվածքահումքը, խաղողի օղին, խաղողի գինու սպիրտը, խաղողի գինու բազմաթոր սպիրտը, թվարկված արտադրանքի արտադրության, վերամշակման և պահման ընթացքում առաջացող մնացորդները և գինու քացախը։ Հետևաբար Ծրագրի շրջանակում կաղնեփայտե տակառներ կարող են ձեռք բերել  նշված արտադրատեսակների արտադրությամբ զբաղվող տնտեսավարողները, իսկ կաղնեփայտե տակառները օգտագործվում են նաև սննդամթերքի ու խմիչքի արտադրության այլ ոլորտներում, մասնավորապես՝ պտղահատապտղային գինիների և օղիների, ինչպես նաև խնձորի քացախի արտադրության ոլորտներում, արտադրանքը պահելու, հնացնելու և ավելի բարձրարժեք ու պահանջված արտադրանք ստանալու նպատակով։ Հայաստանում պտղահատապտղային գինիների և օղիների մեծ մասն արտադրվում է գինեգործության ոլորտի տնտեսավարողների կողմից, որոնք Ծրագրի շրջանակում ձեռք բերած կաղնեփայտե տակառներն օգտագործում են նաև պտղահատապտղային գինիների և օղիների պահման և հնացման նպատակով, մինչդեռ կան բազմաթիվ փոքր տնտեսավարողներ, որոնք զբաղված են միայն պտղահատապտղային գինիների, օղիների և խնձորի քացախի արտադրությամբ և զրկված են Ծրագրի շրջանակներում կաղնեփայտե տակառներ ձեռք բերելու հնարավորությունից։ 
[bookmark: _Hlk232771658]3․ Կարգավորման նպատակը և բնույթը։ Նախագծով առաջարկվում է Ծրագրի շրջանակում գինեգործության ոլորտում գործող շահառուներից բացի կաղնեփայտե տակառների ձեռքբերման հնարավորություն տալ նաև սննդամթերքի ու խմիչքի արտադրության ոլորտներում գործունեություն իրականացնող տնտեսավարողներին։
     4․ Նախագծի մշակման գործընթացում ներգրավված ինստիտուտները և անձինք։
Նախագիծը մշակվել է Էկոնոմիկայի նախարարության կողմից՝ ոլորտի տնտեսավարողների առաջարկությունների հիման վրա: Որոշման նախագծի մշակմանն այլ ինստիտուտներ և անձինք չեն մասնակցել: 
5․ Ակնկալվող արդյունքը։ Նախագծի ընդունմամբ ակնկալվում է, որ բուսաբուծության և սննդամթերքի ու խմիչքի արտադրության ոլորտներում գործունեություն իրականացնող տնտեսավարողները լիզինգով ձեռք կբերեն կաղնեփայտե տակառներ, որը հնարավորություն կտա բարելավելու թողարկվող արտադրանքի պահման հնարավորություններն ու գործունեության արդյունավետությունը։  
6. Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները – Ծրագրի գործողության ընթացքում լիզինգով ձեռք բերված կաղնեփայտե տակառների արժեքը կազմել է շուրջ 85․4 մլն դրամ, իսկ սույն նախագծի ընդունման արդյունքում կաղնեփայտե տակառների ձեռքբերման լրացուցիչ լիզինգի արժեքը գնահատվում է շուրջ 10․0 մլն դրամ, որը Ծրագրի ընդհանուր պորտֆելի և սուբսիդավորման չափի վրա էական ազդեցություն չի ունենալու։   Հետևաբար առաջացող պարտավորությունները կկատարվեն Էկոնոմիկայի նախարարության 2026 և 2027 թվականների բյուջեներով և 2027-2029 թվականների ՄԺԾԾ-ով հաշվարկված գումարների շրջանակներում և լրացուցիչ միջոցների հատկացման անհրաժեշտություն չի առաջանա։ 
7․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ: Կառավարության 2021-2026 թվականների ծրագրով գյուղատնտեսության ոլորտում Կառավարության կողմից իրականացվող քաղաքականությունն ուղղված է լինելու գյուղատնտեսության ինտենսիվիկացմանը, արտադրողականության բարձրացմանը, հողային ռեսուրսների նպատակային և ջրային ռեսուրսների խնայողաբար ու արդյունավետ օգտագործմանը, պարենային անվտանգության ապահովման մակարդակի բարձրացմանը, անասնաբուծության և բուսաբուծության զարգացմանը, արդիական տեխնոլոգիաների ներդրմանը, արտադրված արտադրանքի իրացմանն ու արտահանման խթանմանը, գյուղատնտեսական ամբողջ արժեշղթայում ընդգրկված սուբյեկտների՝ գյուղացիական տնտեսությունների, կոոպերատիվների, գյուղատնտեսական մթերք վերամշակողների եկամուտների ավելացմանը (հղում՝ https://www.arlis.am/hy/acts/155328/latest  էջ՝ 36)։
8. Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելը - Նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չի առաջանում։ 

